Разам з раённым Купаллем у розных кутках Лепельшчыны ноч з шостага на сёмага ліпеня асвяцілася полымем вогнішчаў, паветра напоўнілася гукамі музыкі і песень. Аўтару ўдалося пабываць, напэўна, на самым аўтэнтычным свяце, якое было максімальна набліжана да старажытнага канону — парадку, якога прытрымліваліся нашы продкі пры святкаванні Купалля тысячу гадоў таму. Адбылася падзея непадалёк ад вёскі Бабча, на беразе аднайменнага возера.